കണ്ടല്ലൂർ

കേരളത്തിലെ ആലപ്പുഴ ജില്ലയിൽ, കണ്ടല്ലൂർ ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് കണ്ടല്ലൂർ.

 ഉത്ഭവം 
'കണ്ടൽ', 'ഊര്' എന്നീ രണ്ട് പദങ്ങളുടെ സംയോജനത്തിൽ നിന്നാണ് ഗ്രാമത്തിന് ഈ പേര് ലഭിച്ചത്. സസ്യജന്തുജാലങ്ങളുടെ വൈവിധ്യത്താൽ സമൃദ്ധമായിരുന്ന ഈ പ്രദേശത്ത് ഒരുകാലത്ത് ഇടതിങ്ങി വളർന്നിരുന്ന കണ്ടൽക്കാടുകളിൽനിന്നുള്ള 'കണ്ടൽ' എന്ന വാക്കും തമിഴ് ഭാഷയിലെ സ്ഥലം അല്ലെങ്കിൽ ഗ്രാമം എന്നർത്ഥം വരുന്ന  ഊര് എന്ന വാക്കും ചേർന്നാണ് കണ്ടല്ലൂർ എന്ന പേര് ഉത്ഭവിച്ചത്. ഒരിക്കൽ കേരളത്തിലുടനീളം തമിഴ് സംസാരിച്ചിരുന്നതായും പറയപ്പെടുന്നു..

 ചരിത്രം 
കണ്ടല്ലൂരിന്റെ പുരാതന ചരിത്രത്തെക്കുറിച്ചുള്ള കൂടുതൽ ലഭ്യമല്ല. മറ്റേതൊരു പ്രദേശത്തേയും കണ്ടൽക്കാടുകളെ പോലെ, ഈ പ്രദേശവും ചതുപ്പുനിലവും ഇടതിങ്ങിയ കണ്ടൽക്കാടുകളും ഒറ്റപ്പെട്ട ഭൂപ്രദേശങ്ങളിലെ ധാരാളം ഉൾനാടൻ ജലാശയങ്ങളും നിറഞ്ഞതായിരുന്നു. അതിവേഗം അപ്രത്യക്ഷമായിക്കൊണ്ടിരിക്കുന്ന 'കാവ്' (ചെറിയ കുറ്റിക്കാടുകൾ നിറഞ്ഞ ഇടതൂർന്ന വനങ്ങൾ), കുളങ്ങൾ, മറ്റ് ജലാശയങ്ങൾ എന്നിവ ഈ പ്രദേശത്തിന്റെ പുരാതന ഭൂമിശാസ്ത്രത്തിന്റെ ബാക്കിപത്രങ്ങളാണ്. കായംകുളം സാമ്രാജ്യത്തിൻറെ ഭാഗമായി മാറിയ കണ്ടല്ലൂർ ഗ്രാമം, പിന്നീട് മാർത്താണ്ഡവർമ്മ രാജാവിൻറെ ഭരണകാലത്ത് തിരുവിതാംകൂർ രാജ്യവുമായി കൂട്ടിച്ചേർക്കപ്പെട്ടു.

 ഭൂമിശാസ്ത്രം 
കണ്ടല്ലൂർ ഗ്രാമത്തിന്റെ തെക്കേയറ്റം മൂന്ന് വശങ്ങളിലായി കായംകുളം കായലാണ്. കണ്ടൽക്കാടുകളുടെ ആധിക്യമുള്ള ഈ പ്രദേശം വിവിധയിനം മത്സ്യങ്ങൾ, സസ്യങ്ങൾ, മൃഗങ്ങൾ, പക്ഷികൾ എന്നിങ്ങനെ ജൈവവൈവിധ്യത്തിന് അനുയോജ്യമായ ഒരു പ്രദേശമാക്കിത്തീർത്തു.  ഓട്ടറുകൾ, പാമ്പുകൾ, വിവിധയിനം തവളകൾ, കീരികൾ തുടങ്ങിയ മൃഗങ്ങൾ ഇവിടെ ധാരാളമായി കാണപ്പെടുന്നു. ശുദ്ധജലത്തിന്റെ കുറവ്, കൃഷിയ്ക്ക് അനുയോജ്യമല്ലാത്ത ഭൂമി, ഇടതൂർന്ന കണ്ടൽക്കാടുകളാൽ മൂടപ്പെട്ട സഞ്ചാരയോഗ്യമല്ലാത്ത ഭൂമി, ധാരാളം പ്രാണികൾ, വിഷജീവികൾ മുതലായവ കാരണം പുരാതന കണ്ടല്ലൂരിൽ ജനവാസം ആരംഭിക്കാൻ കാലതാമസമെടുത്തിരിക്കാം..

 ജനസംഖ്യാശാസ്ത്രം 
2011 ലെ ഇന്ത്യൻ സെൻസസ് പ്രകാരം കണ്ടല്ലൂർ പട്ടണത്തിലെ ജനസംഖ്യ 9068 പുരുഷന്മാരും 10857 സ്ത്രീകളും ഉൾപ്പെടെ 19925 ആയിരുന്നു."Census of India:Villages with population 5000 & above". Registrar General & Census Commissioner, India. Archived from the original on 8 December 2008. Retrieved 10 December 2008.

ഒരുപക്ഷേ, "മുക്കുവന്മാർ" (മത്സ്യത്തൊഴിലാളി സമൂഹം), "ഉള്ളാടൻ" പോലുള്ള ചില ഗോത്രവർഗ സമൂഹങ്ങളായിരുന്നു ഈ പ്രദേശത്തെ ആദ്യകാല കുടിയേറ്റക്കാർ. മുക്കുവ സമുദായത്തിലെ വലിയൊരു വിഭാഗം ഇപ്പോഴും കായംകുളം കായലിന്റെ പടിഞ്ഞാറൻ തീരത്താണ് താമസിക്കുന്നത്. എന്നിരുന്നാലും, നിലവിൽ ഗ്രാമത്തിൽ "ഉള്ളാട" സമൂഹം ഏതാണ്ട് അപ്രത്യക്ഷമായിട്ടുണ്ട്. ഗ്രാമത്തിലെ പ്രധാന വാസസ്ഥലം ആരംഭിച്ചത് വടക്ക് നിന്ന് തെക്കോട്ട് കുടിയേറി വനം വെട്ടിത്തെളിച്ച് ഭൂമിയുടെ ആകൃതി മാറ്റി അത് വാസയോഗ്യമാക്കിയ ആളുകളായിരിക്കാം. ഗ്രാമത്തിൽ ഭൂരിപക്ഷമുള്ള ഈഴവ സമൂഹം ഭൂപ്രകൃതിയെ മാറ്റുന്നതിലും ഈ മേഖലയിൽ കൃഷി ആരംഭിക്കുന്നതിലും പ്രധാന പങ്ക് വഹിച്ചിട്ടുണ്ട്. മധ്യകാലഘട്ടത്തിൽ, പ്രദേശത്തെ ഭൂരിഭാഗം ഭൂമിയും ക്ഷേത്രങ്ങളുടെ നിയന്ത്രണത്തിലാവുകയും പതിയെ ഈ പ്രദേശം മേഖലയിലെ ഭൂവുടമകളും ശക്തരുമായ 'നായർ' സമുദായത്തിന് കീഴിലാകുകയും ചെയ്തു. നായർ സമൂഹം ഇതിനകം ഈ പ്രദേശം കൈവശപ്പെടുത്തിയിട്ടുണ്ടാകാമെങ്കിലും, ഈ കാലഘട്ടത്തിൽ അവരുടെ അധികാരം നിയമവിധേയമായിരുന്നു.

 ജലപാതകൾ 
കേരളത്തിലെ രണ്ട് പ്രധാന തുറമുഖങ്ങളായ കൊല്ലം, ആലപ്പുഴ എന്നിവയെ ബന്ധിപ്പിക്കുന്നതും മധ്യകാലഘട്ടത്തിൽ പ്രശസ്തമായതുമായ ഒരു ജലപാത കണ്ടല്ലൂർ ഗ്രാമത്തിന്റെ പടിഞ്ഞാറൻ അതിർത്തിയിലൂടെ കടന്ന് കടന്നുപോകുന്നു.

 ഇതും കാണുക 
കണ്ടല്ലൂരിന് കിഴക്കുള്ള ഒരു അയൽപ്രദേശമായ കരേലക്കുളങ്ങര

 അവലംബം 

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata